भारत, इंग्लैंड के क्रिकेटरों को होटल में ही रुकने के निर्देश  
लंदन और आसपास के इलाकों में हो रहे दंगों के मद्देनजर भारत और इंग्लैंड के क्रिकेटरों को होटल में ही रुकने की सलाह दी गई है।
लंदन और आसपास के इलाकों में हो रहे दंगों के मद्देनजर भारत और इंग्लैंड के क्रिकेटरों को शुरू हो रहे तीसरे टेस्ट से पहले अपने-अपने होटल में ही रुकने की सलाह दी गई है।   टीम मैनेजर अनिरूद्ध चौधरी ने बताया, हमें बोर्ड ने निर्देश दिए हैं कि कल रात जहां थे, वहीं रहें। हमें बाहर आने जाने से मना किया गया है। उन्होंने ई-मेल से कहा, भारतीय टीम के सभी सदस्य सुरक्षित हैं। टीम प्रबंधन हालात पर नजर रखे हुए हैं। भारतीय टीम शहर के बीचोंबीच होटल में ठहरी हैं जहां इंग्लैंड की टीम भी है। यह इलाका भी दंगाग्रस्त क्षेत्र में आता है। अभी तक दंगों के सिलसिले में 200 से अधिक लोगों को गिरफ्तार किया गया है। हिंसा की शुरुआत तब हुई जब कथित रूप से पुलिस फायरिंग में एक व्यक्ति की मौत हो गई। डेली मेल के अनुसार हिंसा बर्मिघम तक पहुंच गई है और यही वजह है कि दोनों टीमों के क्रिकेटरों को बाहर नहीं निकलने के लिए कहा गया है।